**ΠΛΑΤΩΝ**

**Ο ΒΙΟΣ ΤΟΥ**

428/9 π. Χ. γεννήθηκε. Ο πατέρας του ήταν ο Αρίστωνας και ο παππούς του ο Αριστοκλής(αριστοκρατική καταγωγή). Μητέρα του ήταν η Περικτιόνη (αρχοντική οικογένεια Σόλωνα)

θείος της Περικτιόνης: ο Κριτίας

αδελφός της Περικτιόνης: ο Χαρμίδης. Και οι δύο ενεπλάκησαν στο καθεστώς των τριάκοντα τυράννων.

7η επιστολή προς Συρακούσιους φίλους του: αποτελεί τη βασική πηγή πληροφοριών για τη ζωή του (αυτοβιογραφία).

παιδεία :μουσική και γυμναστική αριστοκρατών

νεότητα : τραγική ποίηση →την εγκατέλειψε αλλά το λογοτεχνικό του ταλέντο είναι διάχυτο στα έργα του

**Γνωριμία με το Σωκράτη**

Μετά το θάνατο του Σωκράτη→ κατέφυγε στα Μέγαρα στο φιλόσοφο Ευκλείδη

Υπηρέτησε μάλλον 2 φορές ως στρατιώτης στον Κορινθιακό πόλεμο 395-394 π. Χ.

Την πρώτη δεκαετία μετά το θάνατο του Σωκράτη έγραψε τους πρώιμους διαλόγους του.

**Τα ταξίδια του Πλάτωνα και η σικελική εμπειρία**

Πιθανόν να ταξίδεψε σε Αίγυπτο και Κυρήνη →μάλλον θρύλοι

* **1ο ταξίδι: 398-390→ κάτω Ιταλία, Σικελία**

πνευματική εξέλιξη: α) Αρχύτας ο Ταραντίνος →πυθαγορισμός

β) Διονύσιος Ι→ τύραννος των Συρακουσών

γ) Δίωνας →ο γαμπρός του Διονυσίου

ο Δίωνας ζήτησε από τον Πλάτωνα να τον διδάξει φιλοσοφία. Ο Πλάτων διώχθηκε και παραλίγο να πωληθεί ως δούλος στην Αίγινα.

* **2ο ταξίδι: 367-366→Συρακούσες**

Ο Διονύσιος ΙΙ→ ο διάδοχος του Διονυσίου Ι θέλησε επίσης να διδαχθεί η φιλοσοφία. Το 366 ο Πλάτων επέστρεψε στις Συρακούσες, αλλά βρέθηκε όμηρος των πολιτικών συγκρούσεων Δίωνα και Διονύσιου.

* **3ο ταξίδι : 361 στη Σικελία**. Το ταξίδι αυτό έληξε με τη θλιβερή εμπλοκή διάφορων Ακαδημεικών στην εμφύλια διαμάχη μεταξύ του Δίωνα και του Διονύσιου και στα συνεχή πραξικοπήματα, που ακολούθησαν.

**ΑΚΑΔΗΜΙΑ**

Ιδρύθηκε μετά το πρώτο ταξίδι στη Σικελία. Έκλεισε το 529 μ. Χ. από τον Ιουστινιανό (9 αιώνες λειτουργίας).

Παιδεία →η ιδανική παιδεία των φυλάκων ανώτερης τάξης (που ασκεί την εξουσία), όπως περιγράφεται στην Πολιτεία

Μαθηματικά→ απαραίτητη προετοιμασία για τη διδασκαλία της διαλεκτικής.

Μαθητές: Αριστοτέλης, Σπεύσιππος (ο διάδοχός του), Ξενοκράτης, Φίλιππος από τον Οπούντα.

**ΠΡΩΤΑΓΟΡΑΣ**

**Η φιλοσοφική σημασία του διαλόγου**

* Πρόσωπα του διαλόγου: **Πρωταγόρας και Σωκράτης**
* Θέματα συζήτησης: α) **η φύση της αρετής** (κεντρικό θέμα)β) ποιος είναι ο κατάλληλος να τη διδάξει; Είναι οι σοφιστές; **Επομένως η αρετή είναι διδακτή**;
* Μέθοδος Σωκράτη: **διαλεκτική**→ μέσω των ερωτήσεων διευκρινίζεται και ορίζεται κάθε επιμέρους θέμα και όρος. Έτσι , οι συνομιλητές οδηγούνται σε απόλυτη γνώση και κατανόηση του θέματος που μελετούν.
* Τρεις μέθοδοι Πρωταγόρα (και σοφιστών):

1. Μύθος: κάθε αφήγηση με ποιητικό χαρακτήρα, που προέρχεται είτε από κάποιο θρύλο ή παράδοση είτε κατασκευάζεται από κάποιο διανοητή. Η συμβολική του αξία κατά τον Πρωταγόρα είναι προφανής, αλλά δεν μπορεί να οδηγήσει με ακρίβεια σε φιλοσοφική και επιστημονική γνώση. Ο Πλάτων επίσης χρησιμοποίησε το μύθο, αλλά με μοναδικό στόχο να συμπληρώσει μια αυστηρά φιλοσοφική απόδειξη. (Δεν ειρωνεύεται το μύθο)
2. Διάλεξη: ο ακροατής δεν προλαβαίνει να εξετάσει πολλές ιδέες του ομιλητή. Άρα η διάλεξη →μέθοδος πειθούς κι όχι μέθοδος κατάκτησης της αλήθειας. Επομένως στη φιλοσοφία, η οποία αναζητά την αλήθεια, κρίνεται ακατάλληλη μέθοδος.
3. Σχολιασμός ποιητικών κειμένων: η επίκληση στον Όμηρο ή σε άλλου ποιητές, ως αυθεντίες, ήταν συνήθης εκείνη την εποχή, δεν ήταν αποκλειστικό χαρακτηριστικό των σοφιστών. Ωστόσο, ο Σωκράτης αντιμετώπιζε πάντα με καχυποψία τον γραπτό λόγο, καθώς ήταν λόγος βουβός, δεν μπορούσαν να τεθούν ερωτήσεις.

**Συμπέρασμα**: ο Πλάτων επιδιώκει να αποδείξει ότι μόνο η σωκρατική διαλεκτική μπορεί να οδηγήσει στην αλήθεια. (Απορρίπτει την διάλεξη και τον σχολιασμό ποιητικών κειμένων).

Στο τέλος του διαλόγου Σωκράτη και Πρωταγόρα δεν προκύπτει κάποιο οριστικό συμπέρασμα για τη φύση της αρετής. Το ζήτημα μένει μετέωρο→ οριστική απάντηση θα δοθεί στην **Πολιτεία** του Πλάτωνα. Οι απόψεις όμως των δύο «αντιπάλων» αποτυπώνονται ευκρινώς:

* **Σωκράτης**: αναζητά τη γενική , απόλυτη, καθολική αλήθεια
* **Πρωταγόρας**: αρνείται την έννοια του απόλυτου και ασπάζεται την σχετικότητα.

**Ο ΜΥΘΟΣ ΤΟΥ ΠΡΩΤΑΓΟΡΑ ΓΙΑ ΤΗ ΔΗΜΙΟΥΡΓΙΑ ΤΟΥ ΑΝΘΡΩΠΟΥ ΚΑΙ ΤΗΝ ΑΡΕΤΗ**

Η έμπνευση του Πρωταγόρα:

1. **Η Θεογονία του Ησιόδου**: απαισιόδοξη τοποθέτηση→ στη Θεογονία κεντρικό θέμα αποτελεί η γέννηση των θεών, η αναφορά στον άνθρωπο είναι μικρή. Σημαντική αναφορά →η πρώτη γυναίκα →η Πανδώρα (αναφέρεται ως κακό στοιχείο). Ο άνθρωπος οδηγήθηκε από τα πρωτόγονα στάδια εξέλιξης του στον «πολιτισμό» μέσω:

* Της **γυναίκας**→ δημιουργία οικογένειας
* Της **φωτιάς** (που ο Προμηθέας έκλεψε από τους θεούς και τη χάρισε στους ανθρώπους→ η φωτιά επιτρέπει στον άνθρωπο να ψήσει την τροφή του, άρα να φάει «πολιτισμένα»).

1. **Προμηθέας Δεσμώτης του Αισχύλου**: αισιόδοξη τοποθέτηση→ η φωτιά δεν είναι μόνο στοιχείο μετάβασης του ανθρώπου στον πολιτισμό, αλλά στοιχείο που επιτρέπει την ανάπτυξη γλώσσας, γραφής, τεχνολογίας, τέχνης, σκέψης. ο Πρωταγόρας κρατά την αισιόδοξη θέση του Αισχύλου. Η ανάπτυξη κοινωνικής οργάνωσης αποτελεί βασική προϋπόθεση για την επιβίωση του ανθρώπου→ οποιαδήποτε αρετή είναι εξ ορισμού πολιτική, με στόχο την αρμονική οργάνωση και ζωή της κοινωνίας όχι την ηθική βελτίωση του ανθρώπου →ο άνθρωπος νοείται ως πολίτης, ως μέλος μιας κοινωνίας οργανωμένης.